OpenLLM-France/wikimedia huggingface dataset:
# Complex SAM

El complex SAM, també anomenat Complex TOB (de l'anglès: Sorting and Assembly Machinery, maquinària de classificació i acoblament) és un complex proteic la funció de la qual consisteix en l'acoblament de proteïnes amb estructura de barril a la membrana externa mitocondrial.

## Referències

* ↑ Clantin, B.; A.-S. Delattre, P. Rucktooa, N. Saint, A. C. Meli, C. Locht, F. Jacob-Dubuisson, V. Villeret «Structure of the Membrane Protein FhaC: A Member of the Omp85-TpsB Transporter Superfamily». Science, 317, 5840, 2007, pàg. 957-961. DOI: 10.1126/science.1143860. ISSN: 0036-8075.

## Bibliografia

* Bolender, N., Sickmann, A., Wagner, R., Meisinger, C., Pfanner, N. (2008) Multiple pathways for sorting mitochondrial precursor proteins. EMBO J 9(1): 42-49.
* Chan, N.C, and Lithgow, T. (2008) The Peripheral Membrane Subunits of the SAM Complex Function Codependently in Mitochondrial Outer Membrane Biogenesis. Mol. Biol. Cell 19(1): 126-136.
# Edmunda Benigna de Solms-Laubach

Edmunda Benigna de Solms-Laubach (en alemany Erdmuthe Benigna zu Solms-Laubach) va néixer a Wildenfels (Alemanya) el 13 d'abril de 1670 i va morir a Ebersdorf el 14 de setembre de 1732. Era filla del comte Frederic Segimon (1627-1696) i de Benigna de Promnitz-Pless (1648-1702).

## Matrimoni i fills

El 29 de novembre de 1694 en va casar a Laubach amb el comte Enric X de Reuss-Ebersdorf (1662-1711), fill d'Enric X de Reuss-Lobenstein (1621-1671) i de Maria Sibil·la de Reuss-Obergreiz (1625-1675). El matrimoni va tenir vuit fills:
* Benigna Maria (1695-1751)
* Frederica Guillemina (1696-1698)
* Carlota Lluïsa, nascuda i morta el 1698
* Enric XXIX (1699-1747), casat amb Sofia Teodora de Castell-Remlingen (1703-1777).
* Edmunda Dorotea (1700-1756), casada amb Nicolau Lluís de Zinzendorf (1700-1760).
* Enriqueta Bibiana (1702-1745), casada amb Jordi Adolf Marschall de Bieberstein.
* Sofia Albertina (1703-1708)
* Ernestina Elionor (1706-1766)

## Bibliografia

* Thomas Gehrlein: "Das Haus Reuss: Älterer und Jüngerer Linie" (Broschüre - Agost 2006) ISBN 978-3-9810315-3-9

## Enllaços externs

* Edmunda Benigna de Solms-Laubach
* http://awt.ancestrylibrary.com
# Flassada

Una manta, flassada, coberta, cobertura, cobrellit, vànova, vànua, i més genèricament tapall o tapament és una peça teixida de llana, cotó o fibres sintètiques, amb lligats i colors diversos, que s'utilitza com a abrigalls, per a protegir-se quan fa fred. Habitualment s'usa com a roba del llit, juntament amb llençols, edredó o cobertor, i cobrellit, o també com a abrigall de viatges.
Atès que serveix per a escalfar, aquest concepte també s'ha aplicat per analogia a un calefactor que consisteix en una resistència elèctrica, en forma de fils entrellaçats com un teixit, que serveix per a escalfar.

## Referències

* ↑ Manta i flassada, avui han convergit en un mateix significat de peça de llana, de cotó o de nous materials sintètics que es fa servir, sobretot, per a abrigar-se al llit. Però, al llarg de la història de la llengua catalana, han tengut significats diferents: -Flassada s'havia fet servir més com a tapall del llit - -Manta i els seus derivats han tengut un ús més freqüent al llarg de la història fent referència a una peça de roba d'abric personal. https://www.noudiari.es/2014/12/paraules-nostres-manta-flassada-per-joan-albert-ribas/
* ↑ «manta». Diccionari de la llengua catalana. Institut d'Estudis Catalans.
* ↑ Manta. Gran Enciclopèdia Catalana

## Vegeu també

* Cobrellit
* Cobertor
* Manta elèctrica
* Batamanta
# Francesc Pi i Amat

Francesc Pi i Amat, també anomenat Xico Florian (Sa Riera, Begur, 23 de febrer de 1922 - Begur, 26 de juliol de 2009), fou pescador català. De ben menut es va dedicar a la pesca i va esdevenir un gran coneixedor de la nostra costa. Gràcies als seus coneixements i experiència va ser entrevistat per diversos mitjans de comunicació, va participar en la confecció del mapa de la costa de l'Empordanet i el programa Talassa del Canal 33 li va dedicar el programa "Xico, la memòria de Sa Riera". L'octubre de 2006 Miquel Martín i Pere Molina van començar a entrevistar-lo al programa "Fem memòria" de Ràdio Begur, del qual sortiria el llibre de converses.
El juny de 2010 l'Ajuntament de Begur el va nomenar fill predilecte, li va dedicar un monòlit i va posar el seu nom a la placeta de Sa Riera.

## Referències

* ↑ Martín, Miquel; -Molina, Pere. Converses amb en Xico Florian. Begur: Ajuntament de Begur, 2009.
# Francisco Viudes Girón

Francisco Viudes Girón (?, 1863 - Alacant, 30 de gener de 1917) fou un aristòcrata i polític valencià, fill de José Viudes y Gardoquí, segon marquès de Río-Florido, i de Dolores Girón.
Es casà en segones núpcies amb Enriqueta Mingot y Shelly, filla d'Enriqueta Shelly Calpena. Des del 1887 formà part de la direcció del Partit Liberal d'Alacant, amb el que fou elegit diputat provincial per Alacant-Elx el 1888-1890. El 1898 s'alineà al costat de Germán Gamazo y Calvo, però el 1901 es posà del costat del cunyat d'aquest, Antoni Maura, i ingressà en el Partit Conservador, amb el que fou elegit diputat a les eleccions generals espanyoles de 1907 pel districte d'Alacant.

## Referències

* Genealogia dels Viudes Arxivat 2010-08-08 a Wayback Machine.
* Fitxa del Congrés
* Biografies de polítics valencians Arxivat 2011-07-07 a Wayback Machine.
# Francisco Julián Villena Soriano

Francisco Julián Villena Soriano (Casas-Ibáñez, 21 de març de 1979) és un futbolista professional castellanomanxec, que ocupa la posició de davanter.

## Trajectòria

Va debutar a primera divisió amb el Sevilla FC, a la temporada 99/00 tot jugant dos partits. La resta de la seua trajectòria ha estat lligada a equips de Segona B i Tercera Divisió: Sevilla B, València B, CE Castelló, CE Sabadell, Tomelloso CF, Sangonera Atlético, Teruel, Torrevella i La Roda CF.

## Enllaços externs

* Fitxa del jugador
# Francisco José Vicente Hernández

Francisco José Vicente Hernández (Salamanca, 21 de juliol de 1986), més conegut com a Fran Vicente o Fran, és un cuiner espanyol, reconegut especialment per la seva participació en la segona edició del programa televisiu Top Chef.
Nascut a Salamanca el 21 de juliol de 1986, Fran Vicente va decidir estudiar cuina el 2004, amb 18 anys. Al no aconseguir una plaça a l'Escola d'Hosteleria, va realitzar un curs de cuina per adults que li permeté entrar a l'Escola municipal d'Hosteleria de Salamanca, la Fonda Veracruz, on primer va estudiar un cicle de Serveis de restaurant i bar i, més tard un de cuina. La seva primera experiència professional, a part de les pràctiques realitzades a l'Escola, fou com a ajudant de cuina, primer, i com a Cap de cuina, després, al Restaurant Coque de Mario Sandoval. Posteriorment, compaginant la seva carrera culinària, Vicente presentà diverses conferències, com la que realitzà a la Spanish Design Food de Tòquio, a més de presentar-se en concursos: l'any 2013 va guanyar el campionat d'Espanya de cuiners.
Fran Vicente va saltar al primer pla gràcies a la seva participació en el programa d'Antena 3 Top Chef. Tot i que fou expulsat en la 8a gala del concurs, en l'11a es va guanyar la repesca, arribant fins a la semifinal. Finalment acabaria en tercera posició, per darrere dels catalans David Garcia i Marc Joli.

## Obra

* El Libro blanco de los cereales, publicat per la Diputació de Salamanca.
* Recetario de cerdo ibérico, publicat per la Diputació de Salamanca.

## Referències

* ↑ «Perfil de Fran Vicente» (en castellà). Antena 3. [Consulta: 11 octubre 2015].
* ↑ «Pàgina web oficial de Fran Vicente» (en castellà). Franvicente.com. [Consulta: 11 octubre 2015].
* 1 2 «El cocinero salmantino Fran Vicente, el primero en conseguir los cuchillos de Top Chef» (en castellà). Salamanca 24 horas, 09-09-2014. Arxivat de l'original el 2016-03-03. [Consulta: 11 octubre 2015].
* ↑ «Primicia: Fran Vicente concursante de la segunda edición de Top Chef» (en castellà). Hostelería Salamanca, 30-08-2014. [Consulta: 11 octubre 2015].
* ↑ «Fran Vicente: ´Profesionalmente, lo más duro que he vivido en ´Top Chef´ ha sido mi salida´» (en castellà). La Gaceta de Salamanca, 01-11-2014. [Consulta: 11 octubre 2015].
* ↑ «Fran Vicente, entre los tres últimos aspirantes a ganar ´Top-Chef´» (en castellà). La Gaceta de Salamanca, 04-12-2014. [Consulta: 11 octubre 2015].
# François Delecour

François Delecour (Cassel, França, 29 d'agost de 1962) fou un pilot de ral·lis francès, subcampió del Món de ral·lis l'any 1993 i vencedor de 4 ral·lis del mundial entre els anys 1993 i 1994. El seu debut al Campionat Mundial de Ral·lis el feu l'any 1991 amb Ford, aconseguint el subcampionat mundial l'any 1993 per darrere de Juha Kankkunen, aconseguint vèncer al Ral·li de Portugal, Ral·li de Catalunya i al Tour de Còrsega, així com una segona lloc al Ral·li Monte-Carlo i al Ral·li de Nova Zelanda. L'any següent, 1994, acabaria 8é del campionat, però aconseguiria imposar-se al Ral·li Monte-Carlo. Delecour es retirà l'any 2001.
# Folklore (àlbum de Taylor Swift)

Folklore (estilitzat en minúscules) és el vuitè àlbum d'estudi de la cantautora nord-americana Taylor Swift, llançat el 24 de juliol de 2020 a través de Republic Records. Es tracta d'un àlbum sorpresa anunciat sense promoció prèvia que va ser escrit i gravat en aïllament durant la pandèmia de COVID-19.

## Antecedents i llançament

L'àlbum va ser produït durant la pandèmia de COVID-19. Swift va declarar que va abocar tots els seus «capritxos, somnis, pors i reflexions» en l'àlbum i col·labora amb alguns dels seus «herois musicals». Aaron Dessner de The National estava aïllant-i en quarantena amb la seva família, quan Swift se li va acostar a finals d'abril per escriure algunes cançons a distància. Es van escriure 11 cançons amb Dessner en els pròxims mesos, mentre que les altres es van escriure amb Jack Antonoff, William Bowery i Bon Iver. «Vaig pensar que les idees de les cançons trigarien un temps a arribar i no tenia expectatives pel que fa al que podríem aconseguir de forma remota», va escriure Dessner en un tuit, «però unes hores després de compartir música, el meu telèfon es va encendre amb una nota de veu de Taylor d'una cançó totalment escrita, l'impuls mai es va aturar realment».
El llançament de l'àlbum va ser anunciat per Swift en les seves xarxes socials hores abans de l'llançament a mitjanit de l'24 de juliol de 2020. L'àlbum té vuit versions en versió física disponibles durant una setmana en formats de CD i vinil de luxe, tots inclouen diferents portades i fotografies. La publicació del disc també va estar acompanyada del llançament del videoclip de "Cardigan", l'únic senzill de l'àlbum. La cançó va debutar al número 1 als Estats Units, i Swift va convertir-se en la primera artista en debutar al primer lloc de les llistes Hot 100 Billboard i Billboard 200 simultàniament.

## Reconeixements

Folklore es va convertir en el disc d'una artista femenina amb més reproduccions a Spotify durant les primeres 24 hores (80,6 milions de reproduccions).
A la 63ª edició dels Premis Grammy l'any 2021, l'Acadèmia d'enregistrament va concedir a Swift el premi a àlbum de l'any, convertint-la en la primera dona en aconseguir aquest reconeixement per tercera vegada.

## Referències

* ↑ «Let's Break Down Taylor Swift's Tender New Album Folklore» (en anglès), 25-07-2020. [Consulta: 1r novembre 2023].
* ↑ Trust, Gary. «Taylor Swift Charts 16 Songs From ‘Folklore’ on Billboard Hot 100» (en anglès americà), 03-08-2020. [Consulta: 1r novembre 2023].
* ↑ Countryman, Eli. «Taylor Swift’s ‘Folklore’ Sells Over 2 Million Copies in First Week» (en anglès americà), 31-07-2020. [Consulta: 1r novembre 2023].
* ↑ «Taylor Swift Wins Album Of The Year For 'Folklore' | 2021 GRAMMY Awards Show | GRAMMY.com». [Consulta: 1r novembre 2023].
* ↑ «Taylor Swift becomes first woman to win Album of the Year Grammy 3 times - CBS News» (en anglès americà), 15-03-2021. [Consulta: 1r novembre 2023].
# Frontera entre Hondures i el Regne Unit

La frontera entre Hondures i el Regne Unit es una frontera totalment marítima entre el Regne Unit, al nivell de les illes Caiman, i Hondures, situada al Mar Carib.
El desembre de 2001, es va formalitzar un tractat amb una línia de demarcació que comença al trifini Regne Unit - Hondures - Cuba sobre tres punts
* Punt A : 19º27'57"N 83º35'50"O
* Punt B : 17º35'03"N 82º21'00"O
* Punt C : 17º35'03"N 80º49'59"O
Actualment no ha estat pas possible completar la delimitació marítima més enllà del punt C. Tanmateix, s'ha acordat entre les Parts que la delimitació del punt C serà, quan arribi el moment, seguint la direcció est per assolir el trifini entre els límits de les zones marítimes sota la jurisdicció respectiva de les parts i una altra.
S'han establit disposicions referents a la pesca de vaixells de les illes Caiman a la zona dels bancs Misteriosa i Rosario.

## Referències

* 1 2 3 PDF Treaty between the Government of the Republic of Honduras and the Government of the United Kingdom of Great Britain and Northern Ireland concerning the delimitation of the maritime areas between the Cayman Islands and the Republic of Honduras
# Gabinet de govern d'Àustria 2007-2008

El govern d'Alfred Gusenbauer va començar l'11 de gener de 2007, i va acabar el 2 de desembre de 2008. Fou un govern de coalició del Partit Socialdemòcrata d'Àustria (SPÖ) i del Partit Popular d'Àustria (ÖVP).
* XXIII Legislatura (11-01-2007/02-12-2008)
* Canceller i Ministre d'Esports: Alfred Gusenbauer (SPÖ)
| Ministeri Federal | Titulars | Titulars | Titulars |
| Ministeri Federal | 11 de gener de 2007 | 1 de juliol de 2008 | 1 de juliol de 2008 |
| Vicecanceller i Finances | Wilhelm Molterer (ÖVP) | Wilhelm Molterer (ÖVP) |
| Afers Europeus i Internacionals | Ursula Plassnik (ÖVP) | Ursula Plassnik (ÖVP) |
| Educació, Art i Cultura | Claudia Schmied (SPÖ) | Claudia Schmied (SPÖ) |
| Transport, Innovació i Tecnologia | Werner Faymann (SPÖ) | Werner Faymann (SPÖ) |
| Interior | Günther Platter (ÖVP) fins al 30.06.08 | Maria Fekter (ÖVP) des del 01.07.08 |
| Dona, Mitjans de Comunicació i Serveis Públics | Doris Bures (SPÖ) fins al 30.06.08 | Heidrun Silhavy (SPÖ) des del 01.07.08 |
| Salut, Família i Joventut | Andrea Kdolsky (ÖVP) | Andrea Kdolsky (ÖVP) |
| Justícia | Maria Berger (SPÖ) | Maria Berger (SPÖ) |
| Agricultura, Medi Forestal, Medi Ambient i Recursos de l'Aigua | Josef Pröll (ÖVP) | Josef Pröll (ÖVP) |
| Defensa | Norbert Darabos (SPÖ) | Norbert Darabos (SPÖ) |
| Seguretat Social i Protecció del Consumidor | Erwin Buchinger (SPÖ) | Erwin Buchinger (SPÖ) |
| Economia i Treball | Martin Bartenstein (ÖVP) | Martin Bartenstein (ÖVP) |
| Recerca i Ciència | Johannes Hahn (ÖVP) | Johannes Hahn (ÖVP) |
| Secretaris d'Estat | Titulars | Titulars | Titulars |
| Secretaris d'Estat | 11 de gener de 2007 | 1 de juliol de 2008 | 1 de juliol de 2008 |
| Cancelleria | Heidrun Silhavy (SPÖ) fins al 30.06.08 | Andreas Schnieder (SPÖ) des del 01.07.08 |
| Esport | Reinhard Lopatka (ÖVP) | Reinhard Lopatka (ÖVP) |
| Finances | Christoph Matznetter (SPÖ) | Christoph Matznetter (SPÖ) |
| Europa/UE | Hans Winkler (Ind. ÖVP) | Hans Winkler (Ind. ÖVP) |
| Infraestructures | Christa Kranzl (SPÖ) | Christa Kranzl (SPÖ) |
| Treball | Christine Marek (ÖVP) | Christine Marek (ÖVP) |
# Fóminki

Fóminki (en rus: Фоминки) és un poble de l'óblast de Vladímir, a Rússia, segons el cens del 2010 tenia 1.305 habitants. Pertany al districte municipal de Gorokhovets.

## Referències

* ↑ «Историко-статистическое описание церквей и приходов Владимирской епархии. Вып. 5: Шуйский и Ковровский уезды/сост. В. Березин. Вязниковский и Гороховецкий уезды/сост. В. Добронравов. - 1898». Arxivat de l'original el 2018-10-26.
# Fómino

Fómino (en rus: Фомино) és un poble de l'óblast de Vladímir, a Rússia, que en el cens del 2010 no tenia cap habitant. Pertany al districte de Koltxúguino.

## Referències

* ↑ Приложения к трудам редакционных комиссий для составления положений о крестьянах выходящих из крепостной зависимости. Извлечения из описаний помещичьих имений. Губернии: Астраханская, Владимирская, Вологодская, Воронежская, Вятская, Казанская, Калужская, Курская..
# Frescobol

El frescobol és un esport que es va desenvolupar a Brasil just després de la Segona Guerra Mundial, a les platges de Copacabana a Rio de Janeiro.
A Israel es coneix com a Matkot i es juga a les platges del Mandat britànic de Palestina des de la dècada de 1920. La documentació inicial del joc inclou una escena de la platja de Tel-Aviv de 1932 de l'artista israelià Nahum Gutman que mostra dos joves que sostenien paletes arrodonides i colpejaven una pilota a la platja.
Els jocs de raquetes figuren entre els esports més practicats a les platges del món, i alguns fins i tot s'han vertebrat al voltant de federacions reconegudes organitzant competicions d'alt nivell. Aquests jocs tenen de fet el seu origen en el frescobol, concepte inventat per Lian Pontes Carvalho l'any 1946 sobre el principi d'un joc de pilota amb raquetes de fustes. L'esport té la particularitat de definir els dos jugadors no pas com a adversaris, sinó com a companys.
Aquest esport es practica normalment a la sorra, però es pot jugar-hi a qualsevol lloc, a condició de disposar de l'espai necessari.
El frescobol comença amb una distància reduïda entre els dos jugadors (entre 3 i 5 metres) i es realitzen sèries de tocs tractant de fer el més gran nombre d'intercanvis possible sense que caigui la pilota: cal doncs lligar amb els punts forts del company d'equip. Quan els jugadors se senten capaços, augmenten progressivament la distància entre companys, i tracten de ser les més regulars possible, allò prolonga al màxim els intercanvis i el plaer del joc.

## Variants possibles

És possible de compondre dos o diversos equips de dos jugadors Segons el nivell dels practicants, les dimensions de terreny són de 6 metres d'amplària per 9 metres de llarg, a senyalitzar amb línies traçades al terra o amb plots (vetllant a evitar tot perill).
És prohibit als jugadors de franquejar aquesta línia. L'objectiu del joc és de ser l'últim equip a fer caure la pilota.
Faltes: quan la pilota cau a terra (cap rebot no és autoritzat), o quan la pilota és copejada amb altra cosa que la raqueta.
Es pot també traçar un cercle d'aproximadament 1 m. de diàmetre al voltant d'un dels dos jugadors. Es prohibit de sortir-ne. Amb el material adaptat, és possible practicar aquest esport amb els peus a l'aigua.

## Referències

* ↑ Levinson, Charles «In Israel, Sounds of Spring Include Thwack of Paddleballs» (en anglès). Wall Street Journal, 28-03-2013. ISSN: 0099-9660.
* ↑ «Meshugas for matkot». [Consulta: 15 agost 2020].
* ↑ «10 sports de plage pour l'été». Arxivat de l'original el 2015-06-02. [Consulta: 14 agost 2020].
# Fresh & Easy

Fresh & Easy Neighborhood Market va ser una cadena de botigues de queviures a l'oest dels Estats Units amb seu a El Segundo. Era una subsidiària de Tesco, el tercer distribuïdor més gran del món, fins que el novembre de 2013 Yucaipa Companies va comprar Fresh & Market. Tenia previsions de creixement ràpid – les primeres botigues van obrir el novembre de 2007 i, després d'una pausa al segon quart de 2008, es va reprendre el procés d'obertura. Malgrat que tenia més de 200 botigues a Arizona, Califòrnia i a Nevada el desembre de 2012, pocs mesos més tard Tesco va confirmar que les tancaria. El 10 de setembre de 2013, Tesco va anunciar que transferirien la propietat i les operacions de més de 150 botigues al grup Yucaipa Companies de Ron Burkle. A principis d'octubre de 2013, Fresh & Easy es va declarar en bancarrota. El 23 d'octubre de 2015, Yucaipa va anunciar que tancaria totes les botigues Fresh & Easy.
El 30 d'octubre de 2015, Fresh & Easy va tornar a entrar en bancarrota per segon cop en dos anys.

## Referències

* ↑ "FreshandEasy.com Terms & Conditions Arxivat 15 de juny de 2010 a Wayback Machine.." Fresh & Easy. Consultat el 15 de juliol de 2010.
* ↑ Denise Winterman «How one supermarket came to dominate». BBC, 09-09-2013.
* ↑ «Tesco completes sale of US business Fresh & Easy to investment firm Yucaipa». Retail Week, 27-11-2013.
* ↑ «Tesco profits fall as supermarket pulls out of US». BBC, 17-04-2013.
* ↑ Pfeifer, Stuart «Ron Burkle's Yucaipa buying Fresh & Easy stores from Tesco». Los Angeles Times, 10-09-2013.
* ↑ Hsu, Tiffany «Tesco's Fresh & Easy declares bankruptcy to ease sale to Burkle». Los Angeles Times, 30-09-2013.
* ↑ Sarah Butler. «Tesco puts US chain Fresh & Easy into bankruptcy | Business». The Guardian.
* ↑ «Chapter 11 Petition».
# Gabriac (Avairon)

Gabriac és un municipi del departament francès de l'Avairon, a la regió d'Occitània.

## Personalitats destacades

* Michel Bras, cuiner
# Gabor

Gabor és una pel·lícula documental espanyola del 2014 dirigida per Sebastián Alfie. El guió fou escrit per Sebastián Alfie, Pedro Loeb i Albert Solé, i la pel·lícula fou produïda per Minimal Films i Miralab.

## Argument

Sebas Alfie és un jove cineasta argentí freelance a qui l'organització Ojos del Mundo li ha encarregat de rodar un documental sobre la ceguesa a l'altiplà bolivià. Quan va a Madrid amb la intenció de reclutar l’equip de rodatge coneix Gabor Bene, un director de fotografia hongarès, actualment retirat i dedicat a la venda de material audiovisual i càmeres de vídeo, que es va quedar cec deu anys enrere. Sebas connecta amb ell i li proposa que l’ajudi en el rodatge a Bolívia. Actuant alhora com a director i narrador, mostrarà una visió de la ceguesa diferent, i mostrar la diferència entre veure i no veure.

## Premis

* Gaudí a la millor pel·lícula documental (2015)
* Bisnaga de Plata al Festival de Màlaga de 2014.
* Nominada al Camerimage
* Premi Canal Plus a DocumentaMadrid 2014.

## Referències

* ↑ "Gabor", premi Gaudí al millor documental, ccma.cat, 2 de febrer de 2015
* ↑ Gabor (2014) una película documental, de Sebastián Alfie a culturamas.es, 15 de gener de 2015
* ↑ "Gabor", dirigido por Sebastián Alfie, gana el Gaudí al mejor documental, teinteresa, 1 de febrer de 2015
* ↑ "Ciutat morta" i "Gabor", guardonats al 17 Festival de Màlaga, ccma.cat, 2 d'abril de 2014
* ↑ Gabor, de Sebastián Alfie, en el Festival Camerimage, 20 d'octubre de 2014
* ↑ Gabor a documentamadrid.com
# Gabre (Arieja)

Gabre és un municipi francès, situat a la regió d'Occitània, departament de l'Arieja.

## Referències

* ↑ «Code Postal 09290 Le Mas-d'Azil France Profil et Carte des Limites - January 2020» (en francès). [Consulta: 3 gener 2020].
# Gazelle FC

El Gazelle FC és un club de futbol de la ciutat de N'Djamena, Txad.
Els seus colors són el blanc i el negre.
| Local 2000's | Local 2010 | Visitant 2010 |

## Palmarès

* Lliga txadiana de futbol:
       2009, 2012, 2015
* Copa txadiana de futbol:
       1973, 1974, 1997, 2000, 2001, 2012

## Referències

* ↑ «Archived copy». Arxivat de l'original el 2017-10-06.
* ↑ Strack-Zimmermann, Benjamin. «Leagues and Clubs of Chad». national-football-teams.com. [Consulta: 4 gener 2017].
* ↑ «Chad N'Djamena Premier Division 2010 Historical Data». crankshaw-sports-stats.com/leagues/central_africa/chad/premiere_division_1.html. [Consulta: 9 abril 2019].
* ↑ «Chad - List of Champions». RSSSF. [Consulta: 16 agost 2019].
* ↑ «Chad - List of Cup Winners». RSSSF. [Consulta: 16 agost 2019].